
atklātā konkursa nolikumam 
(iepirkuma identifikācijas numurs: IZM2026/1/AK)

 
Projekts
LĪGUMS
Par Latvijas Akadēmiskā datu pārraides tīkla darbības nodrošināšanas pakalpojumiem

Rīgā

Līguma parakstīšanas datums ir pēdējā pievienotā droša elektroniskā paraksta un tā laika zīmoga pievienošanas datums
	
Izglītības un zinātnes ministrija, reģistrācijas Nr. 90000022399 (turpmāk – Pasūtītājs), no vienas puses, un 
_____________, reģistrācijas Nr. _________________(turpmāk – Izpildītājs), kuru pamatojoties uz ________, pārstāv ____________, no otras puses,
visi kopā vai katrs atsevišķi attiecīgi arī – Puses vai Puse, pamatojoties uz iepirkumu procedūras „Par Latvijas Akadēmiskā datu pārraides tīkla darbības nodrošināšanas pakalpojumiem” (identifikācijas Nr. IZM2026/1/AK), turpmāk – Iepirkums, rezultātiem, noslēdz šādu līgumu, turpmāk – Līgums:

1. Līguma priekšmets

1.1. Līgums nosaka kārtību, kādā Pasūtītājs pasūta un Izpildītājs saskaņā ar Līgumu, Tehnisko specifikāciju (1. pielikums), Finanšu piedāvājumu (2. pielikums) un Tehnisko piedāvājumu (3. pielikums) nodrošina Latvijas Akadēmiskā datu pārraides tīkla darbības nodrošināšanas pakalpojumu (turpmāk – Pakalpojumi) sniegšanu.
1.2. Tehniskā specifikācija, Finanšu piedāvājums un Tehniskais piedāvājums ir Līguma neatņemamas sastāvdaļas.
1.3. Risku par Līguma neparedzētiem pakalpojumiem, kas nepieciešami Pakalpojumu pilnīgai izpildei uzņemas Izpildītājs, izpildot attiecīgo pasūtījumu, izņemot Līguma 1.4. punktā minētos gadījumus.
1.4. Risku par Līguma neparedzētiem pakalpojumiem uzņemas Pasūtītājs, ja izpildās šādi nosacījumi:
1.4.1. neparedzēto pakalpojumu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.4.2. neparedzētie pakalpojumi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai objektu;
1.4.3. Līgums objektīvu, no Izpildītāja gribas neatkarīgu iemeslu dēļ nav izpildāma, ja netiek nodrošināti arī neparedzētie pakalpojumi.

2. Pakalpojumu maksa un samaksas kārtība

2.1. Līguma summa Līguma darbības laikā bez pievienotās vērtības nodokļa nepārsniedz ________ EUR (_________ euro, ________centi). Pievienotās vērtības nodoklis (turpmāk – PVN) tiek piemērots saskaņā ar Latvijas Republikas spēkā esošajiem normatīvajiem aktiem.
2.2. Maksu par Pakalpojumiem nosaka katram pasūtījumam atsevišķi, ievērojot Tehniskās specifikācijas prasības un Finanšu piedāvājumu. Maksā par Pakalpojumiem ir ietvertas visas ar to sniegšanu saistītās izmaksas. Izpildītāja Finanšu piedāvājumā norādītās cenas ir fiksētas un nevar tikt paaugstinātas. Neparedzētus izdevumus sedz Izpildītājs, izņemot Līguma 1.4. punktā minētos gadījumus.
2.3. Samaksu par Pakalpojumu Pasūtītājs veic pēc rēķina saņemšanas, kas tiek iesniegts elektroniskā veidā uz elektroniskā pasta adresi: EINVOICE@90000022399 ar nosaukumu un numuru un norādi “Šis rēķins ir sagatavots elektroniski un derīgs bez paraksta”. Ja Pasūtītājs konstatē neatbilstības, viņš par to rakstiski informē Izpildītāju; Izpildītājs 2 (divu) darba dienu laikā novērš neatbilstības un iesniedz rēķinu atkārtoti. Šādā gadījumā samaksas termiņš attiecas tikai uz neapstrīdēto rēķina daļu; strīdīgā daļa tiek iesaldēta līdz precizēšanai. 
2.4. Maksājumi tiek veikti ar pārskaitījumu uz Izpildītāja bankas kontu. Par samaksas dienu tiek uzskatīta diena, kad Pasūtītājs veicis pārskaitījumu uz Izpildītāja bankas kontu.
2.5. Tikai abpusēji parakstīts nodošanas un  pieņemšanas akts ir pamats rēķina izrakstīšanai.
2.6. Samaksu par Līguma darbības laikā ierīkoto Pakalpojumu abonēšanu Pasūtītājs veic regulāri 1 (vienu) reizi mēnesī 10 (desmit) darba dienu laikā no attiecīga Izpildītāja sagatavota rēķina saņemšanas dienas par iepriekšējā mēnesī sniegtajiem Pakalpojumiem.

3. Pakalpojumu sniegšanas termiņš un nosacījumi

3.1. Līgums stājas spēkā ___________ (tiks precizēts pie parakstīšanas) un ir spēkā 24 (divdesmit četrus) mēnešus vai līdz Līguma 2.1. punktā minētās summas sasniegšanai, atkarībā no tā, kurš no nosacījumiem iestājas pirmais. 
3.2. Pasūtītājam ir tiesības vienpusēji pagarināt Līguma termiņu līdz papildus 12 (divpadsmit) mēnešiem, par to rakstiski paziņojot Izpildītājam ne vēlāk kā 30 (trīsdesmit) kalendāra dienas pirms 3.1. punktā noteiktā termiņa beigām.
3.3. Pakalpojumu sniegšanas nosacījumi ir atrunāti Tehniskajā specifikācijā. 
3.4. Pēc katra Pakalpojuma ierīkošanas Izpildītājs iesniedz Pasūtītājam nodošanas un pieņemšanas aktu. Pasūtītājs 10 (desmit) darba dienu laikā veic Pakalpojumu darbības pārbaudi, pēc nepieciešamības pieaicinot Izpildītāja pilnvarotās personas (Izpildītāja iesniegtajā piedāvājumā norādītos speciālistus), un:
3.4.1. sniedz komentārus un norāda rakstiski uz trūkumiem, ja tādi tika konstatēti;
3.4.2. pieņem nodevumu, ja trūkumi nav konstatēti, un paraksta attiecīgo pieņemšanas nodošanas aktu;
3.4.3. Izpildītājs 3 (trīs) darba dienu laikā, ja vien nepastāv objektīvi apstākļi ilgākam trūkumu novēršanas termiņam, novērš Pasūtītāja konstatētos trūkumus atbilstoši Pasūtītāja norādījumiem tiktāl, ciktāl tie atbilst Līguma Izpildītāja pielīgto saistību saturam.
3.5. Lai nodrošinātu Līguma izpildi un pasūtījumu veikšanu, Puses nozīmē savas kontaktpersonas, kuru pienākums ir koordinēt un uzraudzīt Līguma izpildi, kā arī organizēt savlaicīgu informācijas apmaiņu:
3.5.1. Pasūtītāja kontaktpersona ir: ____________________________________. Pasūtītāja kontaktpersona arī ir tiesīga realizēt Līguma 3.3.1. un 3.3.2. apakšpunktā paredzētās Pasūtītāja tiesības;
3.5.2. Izpildītāja kontaktpersona ir: ____________________________________. 

4. Pušu tiesības un pienākumi

4.1. Pasūtītāja tiesības:
4.4.1. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
4.4.2. rakstveidā vai elektroniski dot Izpildītājam saistošus norādījumus attiecībā uz Līguma izpildi, ciktāl tie nav pretrunā Līguma nosacījumiem un Latvijas Republikā spēkā esošajiem ārējiem normatīvajiem aktiem;
4.4.3. rakstveidā vai elektroniski pieprasīt un Pasūtītāja noteiktajā termiņā saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
4.4.4. saņemt no Izpildītāja informāciju un paskaidrojumus par Līguma  izpildes gaitu  un citiem Līguma izpildes jautājumiem;
4.4.5. apturēt Līguma izpildi ārējā normatīvajā aktā noteiktajos gadījumos;
4.4.6. atkāpties no Līguma Latvijas Republikā spēkā esošajos ārējos normatīvajos aktos vai Līgumā noteiktajos gadījumos;
4.4.7. apturēt vai atlikt Līgumā paredzētos maksājumus ārējā normatīvajā aktā noteiktajos gadījumos;
4.4.8. atteikt pieņemt pakalpojuma izpildi, ja tā izpilde nav kvalitatīva;
4.4.9. atteikt pieņemt pakalpojuma izpildi, ja Līguma izpildes gaitā Pasūtītājs ir devis Izpildītājam konkrētus norādījumus saistībā ar pakalpojuma izpildi, kas nav ievēroti, Pasūtītajam nav nodrošinātas Līgumā paredzētās garantijas, un citos līdzīgos gadījumos.
4.4.10. Pasūtītājam Līguma izpildes laikā ir tiesības atteikties no atsevišķu datu pārraides pieslēgumu nodrošināšanas/abonēšanas (samazināt pieslēgumu skaitu), par to rakstiski paziņojot Izpildītājam vismaz 30 (trīsdesmit) kalendāra dienas iepriekš, ja Tehniskajā specifikācijā nav noteikts cits termiņš. Maksa par atteikto pieslēgumu tiek aprēķināta līdz faktiskajai pieslēguma nodrošināšanas pārtraukšanas dienai; no nākamā norēķinu perioda attiecīgā pieslēguma abonēšanas maksa netiek piemērota.
4.2. Pasūtītājam ir pienākums:
4.2.1. pieņemt un apstiprināt Līguma izpildījumu Līgumā paredzētajā kārtībā un termiņā, ja Līguma izpildījums atbilst Līguma prasībām;
4.2.2. samaksāt par kvalitatīvi sniegtiem Pakalpojumiem;
4.2.3. ja Pasūtītājam sakarā ar Pakalpojuma izpildi radušās pretenzijas, Pasūtītājs apņemas ne vēlā kā 10 (desmit) darba dienu laikā pēc to konstatēšanas rakstiski iesniegt pretenzijas Izpildītājam.
4.3. Izpildītājam ir tiesības:
4.3.1. savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei;
4.3.2. saņemt samaksu par atbilstoši Līguma nosacījumiem kvalitatīvi sniegtiem Pakalpojumiem
4.4. Izpildītājam ir pienākums:
4.4.1. iesniegt Pasūtītājam Līguma saistību izpildes garantiju;
4.4.2. saskaņot ar Pasūtītāju Līgumā minētos jautājumus, kas saistīti ar līgumsaistību izpildi;
4.4.3. savlaicīgi informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē saistību precīzu, pilnīgu vai savlaicīgu izpildi;
4.4.4. garantijas uzturēšanas ietvaros pienācīgi pildīt visus pienākumus;
4.4.5. paziņot Pasūtītājam rakstiskā formā, ja kāds no Izpildītāja piedāvājumā minētajiem speciālistiem darbu izpildei nav pieejams visā Līguma darbības laikā un Līguma noteiktajā kārtībā nodrošināt attiecīga speciālista aizvietošanu ar citu speciālistu; 
4.4.6. paziņot Pasūtītājam rakstiskā formā par nodomu slēgt līgumu ar apakšuzņēmējiem, par kuriem ar Pasūtītāju nav panākta vienošanās, vai par jau esošu apakšuzņēmēju nomaiņu Līguma ietvaros. Pirms minēto līgumu slēgšanas vai izmaiņām ir nepieciešama iepriekšēja rakstiska Pasūtītāja piekrišana. Šāds paziņojums un Pasūtītāja piekrišana vai iebildums neatbrīvo Izpildītāju no Līguma ietvaros noteiktajām saistībām vai pienākumiem;
4.4.7. ievērot personu datu apstrādes noteikumus, kas noteikti Līguma 4. pielikumā.
4.4.8. Izpildītājs nav tiesīgs veikt Iepirkumā iesniegtajā piedāvājumā norādītā speciālista nomaiņu, ja piedāvātais speciālists neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā sākotnēji piedāvātajam speciālistam.

5. Līguma grozīšanas kārtība un kārtība, kādā pieļaujama atkāpšanās no līguma
3. 
4. 
5. 
4. [bookmark: _Hlk213247026]
5. 
5.1. Līguma var tikt grozīts vai izbeigts pirms termiņa Līgumā un normatīvajos aktos noteiktajos gadījumos, kā arī Pusēm abpusēji rakstiski vienojoties.
5.2. Jebkuri Līguma grozījumi stājas spēkā un kļūst par Līguma neatņemamu sastāvdaļu tikai pēc tam, kad tie ir noformēti rakstveidā un parakstīti no abām Pusēm.
5.3. Puse ir tiesīga vienpusēji izbeigt Līguma pirms termiņa, ja otrā Puse būtiski pārkāpj Līgumu un 10 (desmit) darbdienu laikā pēc rakstiska brīdinājuma saņemšanas nenovērš pārkāpumu. Brīdinājums nav nepieciešams, ja pārkāpums pēc savas būtības nav novēršams vai rada tūlītējus tiesiskus riskus.
5.4. Par atkāpšanos/izbeigšanu/atcelšanu Puse paziņo rakstiski, nosūtot ierakstītu vēstuli vai ar drošu e-parakstu parakstītu vēstuli uz Līgumā norādītajām adresēm/kontaktiem. Paziņojums uzskatāms par saņemtu: 
5.4.1. ar e-parakstu – tajā pašā dienā; 
5.4.2. ar ierakstītu sūtījumu – trešajā darbdienā pēc nodošanas pastam.
5.5. Būtiski Līguma grozījumi ir pieļaujami šādos gadījumos:
5.5.1. precizēt Līgumā noteikto pasūtīšanas un izpildes kārtību, darbu saskaņošanas, nodošanas un pieņemšanas  kārtību, ja šādi grozījumi nepieciešami tādu apstākļu dēļ, kurus Pasūtītājs iepriekš nevarēja paredzēt;
5.5.2. ja no Pusēm neatkarīgu un objektīvu apstākļu dēļ Līgumā noteikto Pakalpojumu vai tā daļu nav iespējams izpildīt noteiktajā termiņā vai apjomā, pagarināt Līgumā noteiktā Pakalpojuma vai tā daļas izpildi uz termiņu, kādā pastāv šie apstākļi.
5.6. Puses var veikt būtiskus vai nebūtiskus grozījumus Līgumā Publisko iepirkumu likuma 61. panta piektajā daļā norādītajā kārtībā un apmērā.
5.7. Nebūtiskus precizējumus var veikt, ja tie nemaina Līguma priekšmetu un neietekmē līgumcenu, tostarp precizē pasūtīšanas/izpildes, saskaņošanas, nodošanas/pieņemšanas kārtību, ja grozījumi nepieciešami iepriekš neparedzamu apstākļu dēļ.
5.8. Pasūtītājam ir tiesības neatlīdzinot nekādus zaudējumus vienpusēji atkāpties no Līguma, ja:
5.8.1. Izpildītājs atkārtoti pārkāpj Līgumu;
5.8.2. Izpildītājs par 30 (trīsdesmit) dienām ir nokavējis kādu izpildījuma termiņu un termiņa kavējumā nav vainojams pats Pasūtītājs; 
5.8.3. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
5.8.4. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
5.8.5. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
5.8.6. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
5.8.7. Izpildītājs nekvalitatīvi nodrošina Pakalpojuma izpildi;
5.8.8. Izpildītājs pārkāpj vai nepilda citu būtisku Līgumā paredzētu pienākumu;
5.8.9. Izpildītājs nav iesniedzis civiltiesiskās atbildības apdrošināšanas polisi;
5.8.10. Izpildītājs Pasūtītājam nodarījis zaudējumus;
5.8.11. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē;
5.8.12. ārējā normatīvajā aktā noteiktajos gadījumos.
5.9. Izpildītājam ir tiesības izbeigt Līgumu, ja Pasūtītājs būtiski kavē Līguma saistību izpildi (t.sk. maksājumus) un šo nepildīšanu nenovērš 10 (desmit) darbdienu laikā pēc rakstiska brīdinājuma saņemšanas.
5.10. Pasūtītājs var izbeigt Līgumu, ja turpmāku Līguma izpildi padara neiespējamu nepārvarama vara.
5.11. Pasūtītājam ir tiesības vienpusēji izbeigt Līgumu jebkurā laikā bez līgumsoda un soda sankcijām, rakstiski brīdinot Izpildītāju vismaz 3 (trīs) mēnešus iepriekš. Šādā gadījumā Puses veic norēķinus par faktiski līdz Līguma izbeigšanas dienai sniegtajiem Pakalpojumiem un Pasūtītāja apstiprinātajiem izpildījumiem; Izpildītājam nav tiesību prasīt kompensāciju par negūto peļņu vai citiem netiešiem zaudējumiem.
5.12. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma  izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas, t.sk. gadījumā, ja pirms Līguma  noslēgšanas attiecīgie apstākļi bija pastāvējuši, bet Pasūtītājam tie nebija zināmi.
5.13. Atkāpšanās no Līguma, Līguma atcelšana un izbeigšana notiek paziņojuma kārtībā. Līgums ir uzskatāms par atceltu, izbeigtu vai veikta atkāpšanās no Līguma, ja paziņojuma adresāts Līguma 5.18. punktā noteiktajā termiņā neceļ iebildumus.
5.14. Puse par atkāpšanos no Līguma paziņo otrai Pusei ierakstītas vēstules vai ar drošu elektronisko parakstu parakstītas vēstules veidā. 
5.15. Tiesības atkāpties no Līguma, prasīt Līguma atcelšanu vai izbeigšanu var izlietot, ja Puse ir tikusi brīdināta par iespējamo vai plānoto atkāpšanos no Līguma vai tā atcelšanu vai izbeigšanu un nav novērsusi atkāpšanās vai Līguma atcelšanas vai izbeigšanas pamatu Līguma 5.18. punktā noteiktajā termiņā.
5.16. Atkāpjoties, atceļot vai izbeidzot Līgumu pirms termiņa, Puses veic savstarpējos norēķinus par faktiski izpildīto Pakalpojumu 30 (trīsdesmit) dienu laikā, skaitot no vienošanās par Līguma izbeigšanu abpusējas parakstīšanas vai paziņojuma par Līguma izbeigšanu nosūtīšanas dienas, ieturot naudas līdzekļus līgumsoda vai zaudējumu segšanai saskaņā ar Līguma noteikumiem. 
5.17. Puse var apturēt Līguma izpildi uz strīda izšķiršanas laiku, ja izpilde objektīvi rada nesamērīgu risku vai nav iespējama; apturēšanas laikā termiņi tiek apturēti un atsākas pēc šķēršļa novēršanas.
5.18. Strīdus, kuri rodas saistībā ar Līgumu, Puses risina savstarpējo pārrunu ceļā 30 (trīsdesmit) dienu laikā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
5.19. Gadījumā, ja Pusēm rodas domstarpības vai strīdi par kādu no Līguma noteikumiem, ieinteresētā Puse ir tiesīga pieaicināt neatkarīgus ekspertus.
5.20. Pretenzijas, kas saistītas ar Līguma saistību izpildi, tiek izskatītas 5 (piecu) darbdienu laikā, skaitot no rakstiskās pretenzijas saņemšanas dienas.
5.21. Ja Līguma izpildes laikā starp pusēm rodas strīdi par pakalpojuma kvalitāti vai citi būtiski jautājumi, Puses vienojas pieaicināt neatkarīgu ekspertu strīdu izšķiršanai. Eksperta atzinums kalpos par pamatu strīda risināšanai, un izdevumus par neatkarīgā eksperta pieaicināšanu sedz zaudētājpuse. Eksperta pieaicināšana nenovērš pušu tiesības vērsties tiesā, ja nepieciešams.
5.22. Strīdi vai domstarpības Pušu starpā neatbrīvo Izpildītāju no Līguma paredzēto saistību izpildes.


6. Pušu atbildība

6.1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības rezultātā.
6.2. Izpildītājam ir tiesības prasīt līgumsodu, ja Pasūtītājs pārkāpj Līguma 2.2. un 2.3. punktā noteikto samaksas termiņu par Līguma nosacījumiem atbilstošiem Pakalpojumiem, 0,5 % (nulle, komats, pieci procenti) apmērā no Pasūtītāja akceptētās attiecīgā pasūtījuma summas par katru nokavēto dienu, bet ne vairāk par 10 % (desmit procenti) no Pasūtītāja akceptētās attiecīgā pasūtījuma summas. Līgumsoda samaksa neatbrīvo Pasūtītāju no pienākuma samaksāt par Līguma nosacījumiem atbilstošiem Pakalpojumiem.
6.3. Pasūtītājam ir tiesības prasīt vai ieturēt līgumsodu šādos gadījumos:
6.4.   Izpildītājs pārkāpj Pasūtījumā noteikto izpildes termiņu, kas noteikts atbilstoši Tehniskās specifikācijas prasībām (t. sk. prasībai, ka pieslēguma ātrumu izmaiņas jāveic ne ilgāk kā 30 (trīsdesmit) dienu laikā pēc Pasūtītāja rakstiska pieprasījuma saņemšanas), – 0,5 % (nulle, komats, pieci procenti) apmērā no attiecīgā pasūtījuma summas bez PVN par katru nokavēto dienu, bet ne vairāk kā 10 % (desmit procenti) no attiecīgā pasūtījuma summas bez PVN; ja Izpildītājs nenodrošina Tehniskajā specifikācijā noteiktos Pakalpojumu pieejamības rādītājus (SLA) un iestājas Tehniskajā specifikācijā noteiktais līgumsods par pieejamības neievērošanu (5. tabula), – 20 % (divdesmit procentu) apmērā no bojājumā iesaistītā datu pārraides pieslēguma 1 (viena) mēneša abonēšanas maksas bez PVN; ja Izpildītājs neizpilda pasūtījumu, – 100 % (simts procenti) apmērā no attiecīgā pasūtījuma summas bez PVN.Ja kāda no Pusēm saskaņā ar Līguma 6.2. vai 6.3. punktu rakstveidā pieprasa līgumsodu, otra Puse to samaksā ne vēlāk kā 10 (desmit) darba dienu laikā.
6.5. [bookmark: _Ref511896190]Izpildītājs nodrošina, ka Pakalpojumu izpildē, atbilstoši paredzētajām lomām, piedalīsies Līguma 5. pielikumā Iepirkuma atlases dokumentos norādītie speciālisti. Nepieciešamības gadījumā Izpildītājs ir tiesīgs nomainīt Līguma 5. pielikumā sākotnēji minētos speciālistus ar citiem, Līguma noteiktajā kārtībā. Ja Pasūtītājs konstatē, ka Izpildītājs ir veicis Pakalpojuma izpildē iesaistīto speciālistu vai apakšuzņēmēju maiņu, neievērojot Līguma 7. nodaļā noteikto kārtību, Pasūtītājs ir tiesīgs piemērot Izpildītājam līgumsodu 1000,00 EUR (viens tūkstotis euro, 00 centi) apmērā par katru šādu gadījumu. Līgumsoda samaksa neatbrīvo Izpildītāju no pienākuma veikt speciālistu vai apakšuzņēmēju nomaiņu tikai saskaņojot to ar Pasūtītāju Līguma 7. nodaļas kārtībā.
6.6. Līgumsoda piedziņa notiek, nosūtot Izpildītājam rakstveida pretenziju un, vēršot piedziņu pirmajā kārtā pret Izpildītājam maksājamām summām, jā tādas Izpildītājam pienākas.

7. Apakšuzņēmēju un personāla nomaiņas kārtība (ja attiecināms) 

7.1. Izpildītājam ir pienākums Līguma izpildē piesaistīt Pakalpojuma sniedzēja  piedāvājumā Iepirkumam norādītos un Iepirkuma nolikuma prasībām atbilstošus speciālistus un apakšuzņēmējus, kuru sarakstu pievieno Līguma 5. pielikumā (ja attiecināms). 
7.2. Iepirkumā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkumā izraudzītajam Pretendentam  ir pienākums saskaņot ar Pasūtītāju papildu personāla iesaistīšanu līguma izpildē.
7.3. Piedāvājumā norādītā personāla nomaiņa pieļaujama tikai Līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst Iepirkuma dokumentos personālam noteiktajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkuma ietvaros. 
7.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst Iepirkuma dokumentos apakšuzņēmējiem noteiktajām prasībām;
7.4.2. tiek nomainīts apakšuzņēmējs, uz kura iespējām Iepirkumā izraudzītais Pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais Pretendents atsaucies, apliecinot savu atbilstību Iepirkumā noteiktajām prasībām; 
7.4.3. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.4.4. Pakalpojuma veicēja piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42.panta otrajā daļā  minētajiem pretendentu izslēgšanas iemesliem.
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.6. Pasūtītājs pieņem lēmumu atļaut vai atteikt iepirkumā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem. 
7.7. Pasūtītājs nepiekrīt piedāvājumā norādītā personāla nomaiņai, kad piedāvātais personāls neatbilst Iepirkuma nolikumā personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts Iepirkuma ietvaros.

8. Saistību izpildes un garantijas laika nodrošinājums

8.1. Saistību izpildes nodrošinājums
8.1.1. Izpildītājs 10 (desmit) darbdienu laikā pēc Līguma abpusējas parakstīšanas dienas iesniedz Pasūtītājam spēkā esošu, neatsaucamu un beznosacījuma Eiropas Savienības vai Pasaules Tirdzniecības organizācijas dalībvalstī reģistrētas bankas vai apdrošināšanas sabiedrības izsniegtu Līguma saistību izpildes garantiju 5 % (piecu procentu) apmērā no Līgumcenas, neieskaitot PVN.
8.1.2. Saistību izpildes nodrošinājumam jābūt noformētam ar Pasūtītāju iepriekš saskaņotā  formā un saturā, un tam jāsatur šādi noteikumi:
8.1.2.1. nodrošinājuma summa 5 % (piecu procentu) apmērā no Līgumcenas;
8.1.2.2. nodrošinājuma devējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
8.1.2.3. nodrošinājumam jābūt nepārtraukti spēkā līdz galīgā darbu pieņemšanas un nodošanas akta parakstīšanas termiņam, kam vēl pievienojamas vismaz 30 (trīsdesmit) dienas;
8.1.2.4. nodrošinājumam jābūt spēkā arī Izpildītāja maksātnespējas vai likvidācijas gadījumā.
8.1.3. Ja Izpildītājs neiesniedz saistību izpildes nodrošinājumu, Pasūtītājam ir tiesības nekavējoties vienpusēji izbeigt Līgumu un saņemt Izpildītāja Iepirkumam iesniegtajā piedāvājuma nodrošinājumā noteikto summu. 

9. Pušu savstarpējie apliecinājumi

9.1. Kvalitatīvi sniegts Pakalpojums – darbi izpildīti atbilstoši Līguma noteiktām prasībām, apjomam, kārtībai un termiņiem. Puses vienojas par šādu kvalitatīvi sniegtā Pakalpojuma definīciju: „Kvalitatīvi sniegts Pakalpojums – darbi izpildīti atbilstoši Līgumā noteiktām prasībām, apjomam, kārtībai un termiņiem, kā arī saskaņā ar piemērojamiem profesionālajiem standartiem.”
9.2. Puses apliecina, ka tām ir visas nepieciešamās pilnvaras un tiesības, lai noslēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
9.3. Izpildītājs apliecina, ka ir iepazinies ar Līguma noteikumiem un atzinis tos par saistošiem un izpildāmiem, sniegs Pakalpojumu pilnā apjomā, labā kvalitātē, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām. 
9.4. Izpildītājs apliecina, ka viņa rīcībā atrodas pietiekoši darbinieku un nepieciešamo materiālu resursi, kā arī citi līdzekļi, lai savlaicīgi un kvalitatīvi veiktu visus Līgumā noteiktos pienākumus.
9.5. Izpildītājs apliecina, ka Līguma izpilde netiks kavēta un apgrūtināta Izpildītāja saistību ar trešajām personām dēļ.
9.6. Izpildītājs apliecina, ka ievēros Pasūtītāja norādījumus Līguma izpildes laikā, ievērojot Līguma noteikumus.
9.7. Izpildītājs ir atbildīgs par savu Līgumā noteikto saistību pilnīgu un savlaicīgu izpildi. Izpildītājs neatbild par tā saistību izpildei noteikta termiņa nokavējumu, ja šo nokavējumu izraisa Pasūtītāja saistību izpildes nokavējums vai Pasūtītāja rīcība, kas nav atbilstoša Līgumam, vai nepārvarama vara.
9.8. Izpildītājs apliecina, ka tā darbinieki vai citas personas, kas ir vai būs iesaistīti Līguma  izpildē pirms darba uzsākšanas ir vai tiks iepazīstināti ar noteikumiem par konfidencialitāti.
9.9. Izpildītājs garantē, ka Pakalpojumu sniegs rūpīgi, profesionāli un prasmīgi. Izpildītājs apņemas novērst jebkuru neatbilstību Līguma prasībām pēc attiecīgā paziņojuma saņemšanas no Pasūtītāja.
9.10. Puses ir atbildīgas par Līguma neizpildīšanu vai tā nepienācīgu izpildīšanu.

10. Personas datu apstrāde 

10.1. Izpildītājs apņemas ievērot personu datu apstrādes noteikumus, kas noteikti Līgumā  (4. pielikums).


11. Nepārvarama vara

5. 
6. 
7. 
8. 
9. 
10. 
11. 
11.1. Puses nevar vainot par ar Līgumu uzņemto saistību nepildīšanu, vai vērsties ar zaudējumu piedziņas prasījumu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:
11.1.1. no kura nav iespējams izvairīties un kura sekas nav iespējams pārvarēt;
11.1.2. kuru Līguma spēkā stāšanās dienā nebija iespējams paredzēt;
11.1.3. kas nav radies Puses vai tās kontrolē esošas personas rīcības dēļ;
11.1.4. kas padara saistību izpildi ne tikai apgrūtinošu, bet neiespējamu.
11.2. Nepārvaramas varas gadījumā Puse darba dienās 24 (divdesmit četru) stundu laikā informē otru Pusi par nepārvaramas varas apstākļu iestāšanos. Līguma saistību izpilde tiek apturēta uz laiku, kādā pastāv minētie apstākļi. Ja nepārvaramas varas apstākļi turpinās ilgāk par 30 (trīsdesmit) darbdienām, Puses ir tiesīgs pieņemt lēmumu par Līguma izbeigšanu, par to rakstveidā paziņojot otrai Pusei. 

12. Citi noteikumi

12.1. Līgums stājas spēkā no tā abpusējas parakstīšanas dienas un ir spēkā līdz Pušu saistību pilnīgai izpildei vai līdz brīdim, kad  Pasūtītājs vienpusēji atkāpjas no Līguma , vai kad Puses rakstveidā vienojas par Līguma izbeigšanu
12.2. Prasība par rakstveida formas ievērošanu attiecībā uz korespondences, tai skaitā paziņojumu un pieprasījumu, nosūtīšanu ir ievērota, ja tā nosūtīta otrai Pusei ierakstītas vēstules vai ar drošu elektronisko parakstu parakstītas vēstules veidā attiecīgi uz Līgumā norādīto adresi vai e-pastu (ņemot vērā izmaiņas, ja par tām paziņots Līgumā noteiktajā kārtībā). Uzskatāms, ka ierakstītu vēstuli otra Puse ir saņēmusi ne vēlāk kā septītajā dienā pēc tās nodošanas pastā, ar drošu elektronisko parakstu parakstītu vēstuli – otrajā darba dienā pēc tās nosūtīšanas.
12.3. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
12.4. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.
12.5. Ja kādai no Pusēm tiek mainīts kāds no Līgumā minētajiem e-pastiem, tālruņiem, adresēm vai citiem rekvizītiem, kā arī ja tiek mainīts Līgumā norādītais Pušu pārstāvis, Puse par to 1 (vienas) darbdienas laikā paziņo otrai Pusei.
12.6. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.
12.7. Līgums ir saistošs Pusēm, kā arī to saistību pārņēmējiem.
12.8. Līgums sagatavota uz __ (________) lapām un parakstīta ar drošu elektronisko parakstu. Līgumam ir šādi pielikumi: Tehniskā specifikācija (1. pielikums);  Finanšu piedāvājums (2. pielikums);  Tehniskais piedāvājums (3. pielikums); Personu datu apstrādes noteikumi (4. pielikums) un Līguma izpildē iesaistīto speciālistu un apakšuzņēmēju saraksts (5. pielikums). 

13. Pušu rekvizīti

	Pasūtītājs:
Izglītības un zinātnes ministrija
__________________________

	
	Izpildītājs:

__________________________





Līguma 4. pielikums

Personu datu apstrādes noteikumi 

	Izglītības un zinātnes ministrija (turpmāk – Pārzinis), no vienas puses, 
un __________________________ (turpmāk Apstrādātājs), no otras puses, turpmāk tekstā – Puses vai katra atsevišķi – Puse,
ievērojot apstākli, ka Apstrādātājs pamatojoties uz Pušu starpā noslēgto līgumu “Latvijas Akadēmiskā datu pārraides tīkla darbības nodrošināšana” (turpmāk - Līgums), saskaņā ar kuru Apstrādātājs Pārziņa interesēs un uzdevumā veic personu datu apstrādi, kā arī ievērojot, ka Apstrādātājs Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) izpratnē ir personas datu apstrādātājs, vienojas par turpmāko.

1. Priekšmets

1.1. Apstrādātājs Pārziņa interesēs veic personas datu apstrādi, atbilstoši Pārziņa pilnvarojumam, izpildot saistības, kuras Apstrādātājs uzņēmies saskaņā ar Pārziņa un Apstrādātāja starpā noslēgto Līgumu. 
1.2. Apstrādātājs veic apstrādi godīgi un saskaņā ar spēkā esošajiem tiesību aktiem, Līgumu un Pārziņa dotām tiesiskām norādēm. 
1.3. Apstrādātājs Pārziņa uzdevumā veic tam Līguma izpildei nodoto personas datu apstrādi. 
1.4. Apstrādājamie personas datu veidi un datu subjektu kategorijas izriet no Līguma, un tās ir:
1.4.1. Datu kategorijas: personas identifikācijas dati; kontaktinformācija vārds, uzvārds, iestāde un citi dati atbilstoši Tehniskās specifikācijā noteiktajam;  
1.4.2. Subjektu kategorijas: Atbilstoši tehniskā specifikācijā noteiktajam; 
1.4.3. Personas datu apstrādes pamati: noslēgt un izpildīt līgumu par Latvijas Akadēmiskā datu pārraides tīkla darbības nodrošināšanas pakalpojumiem.

2. Garantijas

2.1. Apstrādātājs apliecina un garantē, ka tiks īstenoti tehniskie un organizatoriskie pasākumi, lai sasniegtu Līguma 1.1. punktā norādīto mērķi, tādā veidā, ka Apstrādātāja uz Līguma pamata veiktajā personas datu apstrādē tiks ievērotas spēkā esošo tiesību aktu prasības. 
2.2. Apstrādātājs attiecībā uz personas datu apstrādi, kuru veiks uz Līguma pamata, veic pasākumus, lai izpildītu šo Personas datu apstrādes noteikumu 2.1. punktu.
2.3. Apstrādātājs pēc Pārziņa pieprasījuma piecu darba dienu laikā iesniedz Pārzinim šo Personas datu apstrādes noteikumu 2.1. punktā norādītā pienākuma izpildes pierādījumus.



3. Apstrādātāja pienākumi un tiesības

3.1. Apstrādātājs nodrošina, ka personas, kuras ir pilnvarotas apstrādāt datus, ir rakstveidā apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti. Apstrādātājs veic pasākumus, lai nodrošinātu, ka jebkura fiziska persona, kas darbojas Apstrādātāja pakļautībā un kam ir piekļuve personas datiem, tos neapstrādā bez Pārziņa norādījumiem, izņemot, ja minētajai personai tas jādara saskaņā ar Eiropas Savienības vai dalībvalsts tiesību aktiem.
3.2. Apstrādātājs īsteno tehniskus un organizatoriskus pasākumus attiecībā uz datu drošību un aizsardzību pret ārēju ielaušanos tā sistēmās, arī, ja datu apstrāde notiek elektroniski, pieslēdzoties attālināti Pārziņa sistēmām, tostarp, ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes risku attiecībā uz fizisku personu tiesībām un brīvībām, lai nodrošinātu tādu drošības līmeni, kas atbilst riskam, tostarp attiecīgā gadījumā cita starpā:
personas datu pseidonimizāciju un šifrēšanu;
spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību; 
spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
3.3. Novērtējot atbilstīgo drošības līmeni, ņem vērā jo īpaši riskus, ko rada apstrāde, jo īpaši nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem.
3.4. Pirms Apstrādātājs piesaista citu Apstrādātāju apstrādes darbību veikšanai, tam katrā atsevišķā gadījumā jāiegūst Pārziņa rakstveida piekrišana.
3.5. Apstrādātājs, ciktāl tas ir iespējams ņemot vērā apstrādes būtību, izmantojot saprātīgus tehniskus un organizatoriskus pasākumus, palīdz Pārzinim izpildīt savu pienākumu atbildēt uz pieprasījumiem par Regulas III nodaļā paredzēto datu subjekta tiesību īstenošanu.
3.6. Apstrādātājs nepieciešamības gadījumā ciktāl tas ir iespējams palīdz Pārzinim nodrošināt Regulas 35. un 36. pantā noteikto pienākumu izpildi sniedzot nepieciešamo informatīvo atbalstu.
3.7. Apstrādātājs ne ātrāk kā pēc 30 dienām pēc apstrādes pabeigšanas pēc Pārziņa izvēles dzēš (iznīcina) vai atdod visus personas datus Pārzinim un dzēš esošās kopijas, ja vien Eiropas Savienības vai Latvijas tiesību aktos nav paredzēta personas datu glabāšana.
3.8. Apstrādātājs Pārzinim dara pieejamu visu informāciju, kas nepieciešama, lai apliecinātu, ka tiek pildīti Regulā paredzētie pienākumi, un lai ļautu Pārzinim vai citam Pārziņa pilnvarotam revidentam veikt revīzijas, tostarp pārbaudes, par Līguma prasību izpildi.
3.9. Apstrādātājs nekavējoties informē Pārzini, ja, viņaprāt, kāds norādījums pārkāpj Regulu vai citus Eiropas Savienības vai dalībvalstu datu aizsardzības noteikumus. Apstrādātājs saskaņā ar Regulas 30. pantu uztur Pārziņa vārdā veikto apstrādes darbību kategoriju reģistru, ietverot tajā Regulas 30. panta 2. punktu noteikto informāciju.
3.10. Personas datu aizsardzības pārkāpuma gadījumā Apstrādātājs tiklīdz tam kļuvis zināms par personas datu aizsardzības pārkāpumu, bez nepamatotas kavēšanās paziņo par to Pārzinim, sniedzot visu Apstrādātāja rīcībā esošo informāciju par personas datu aizsardzības pārkāpumu.

4. Pārziņa pienākumi un tiesības

4.1. Pārzinis nosaka personas datu apstrādes nolūkus, līdzekļus un apmēru, nodrošina, ka  tiek veikta, tostarp, piesaistot Apstrādātāju, tikai tāda datu apstrāde, kurai ir atbilstošs likumīgs pamats un citādā veidā tā atbilst regulai, citiem datu aizsardzības normatīvajiem aktiem, kā arī veic datu subjekta likumīgo prasību izpildi un citus normatīvajos aktos noteiktos pārziņa pienākumus.  

5. Sadarbība un atbildība

5.1. Apstrādātājs sadarbojas ar Pārzini datu incidentu izmeklēšanā un novēršanā, kā arī citu Regulas un šī dokumenta prasību izpildē.
5.2. Puses vienojas, ka datu subjektu un iestāžu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, šī dokumenta, spēkā esošajiem tiesību aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.
5.3. Apstrādātājs ir atbildīgs par datu subjektu un iestāžu prasījumu izpildi, ja tie radušies saistībā ar Apstrādātāja Līguma, šajā dokumentā, spēkā esošajos tiesību aktos vai Pārziņa likumīgajās norādēs noteikto pienākumu realizāciju vai pārkāpumu, vai apstrādi, kas pārsniedz šajos dokumentos noteikto apjomu un pilnvarojumu.
5.4. Pārzinis ir atbildīgs par datu subjektu un iestāžu prasījumu izpildi, ja tie radušies saistībā ar Pārziņa Līguma, šajā dokumentā vai spēkā esošajos tiesību aktos noteikto pienākumu realizāciju vai pārkāpumu. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar šajā punktā minēto.

6. Citi noteikumi

6.1. Tiesību aktu grozījumu gadījumā Puses sadarbojas, lai papildinātu vai grozītu šo dokumentu, nosakot tajā Pušu saistības atbilstoši spēkā esošajam regulējumam un Līgumā un šajā dokumentā noteiktajai Pušu atbildību sadalījuma būtībai.
6.2. Puses neatbild par saistību neizpildi, ja tās iemesls ir nepārvaramas varas apstākļi.
6.3. Šis dokuments ir neatņemama Līguma sastāvdaļa, tas ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šo dokumentu veikto personu datu apstrādi.

Līguma 5. pielikums

Līguma izpildē iesaistīto speciālistu un apakšuzņēmēju saraksts

Apakšuzņēmēju saraksts[footnoteRef:1] [1:  Ja attiecināms.] 

